Kretstilhørighet

Til årsmøtet 6.februar 2014 foreslo Torbjørn Willoch at Asker BK søker NBF om å bli overført fra Buskerud til Oslo Bridgekrets. Etter noe diskusjon ba årsmøtet styret utrede forslaget. Årsmøtet i 2015 vil deretter ta stilling til forslaget.

Styret, i møte 20 mars 2014,oppnevnte et utvalg med følgende medlemmer:

Tor Jørgen Svendsen, Roger Olafsen og Audun Røneid

til å utrede hvilken krets det er mest hensiktsmessig for Asker BK å tilhøre. Utvalget leverte sin innstilling til styret i mai 2014 og konkluderer med at Asker BK opprettholder medlemskapet i Buskerud Krets.

Styret, i møte 12.juni 2014,sluttet seg enstemmig til utvalgets innstilling og ber årsmøtet slutte seg til utvalget og styrets enstemmige innstilling.

Asker, 13.01.2015

Per Brekke

Notat til styret

i Asker Bridgeklubb.

**Her utvalgets innstilling:**

Styret har oppnevnt 3 medlemmer for å vurdere om vi bør bli værende i Buskerud krets eller om vi bør skifte til Oslo krets etter forslag fra Thorbjørn Willoch på årsmøte 2014.

Medlemmene er som følger:

Roger Olafsen, Audun Røneid og Tor Jørgen Svendsen

**Momenter til valg av tilhørighet; Oslo krets eller Buskerud krets**

Kretsene er pr. definisjon mellomledd mellom Norges Bridgeforbund og lagene.

Kretsene:

 Er det regionale nivå i organisering og forvaltning av bridgesporten.

 Det geografiske virkeområdet er fastsatt av NBFs styre.

Formål, organisering og oppgaver:

 Kretsting er øverste myndighet i regionen og kretsstyret er utøvende og skal

- utbre kunnskap og forståelse for bridgesporten som positiv verdiskaper i samfunnet.

- organisere utøvelse av bridgesporten på en måte som skjerper mental helse, stimulerer og utløser rederlig konkurranse og skaper et godt og trygt miljø.

Kretsens oppgave er videre å iverksette de tiltak som går frem av NBFs vedtekter jfr.§ 9-1, denne vedtektens påfølgende §§ og det NBF for øvrig pålegger.

(§9-1: bl.a å yte bistand til klubber og ta seg av fellesskapets interesser innenfor sitt område).

* påse at lagene sender årsmøte protokoll og regnskap med revisjonsberetning til kretsstyret innen for fastsatt frist.
* Veilede klubber i deres arbeid og føre kontroll med klubbenes virksomhet i henhold til organisasjonens formål, vedtekter og øvrige bestemmelser
* Sette opp kretsens terminliste og kunngjøre disse for lag og forbundets styre
* Organisere kretsens mesterskapsturneringer
* Delta på bridgeting, lage regnskap med beretning m.v. for tinget
* Sende utskrift til klubb/forbundsstyre av kretstingets protokoll
* Kreve inn eventuelle krav til kretsen(kontingent og avgifter)
* Forvalte kretsens midler/eiendeler

Momenter pro status quo

- Selv om det er kortere reiseavstand til Oslo blir tidsbruken med bil fra avreise til møtested tilnærmet likt tatt hensyn til bilkø og tid for å finne parkeringsplass.

- spilleavgiften er lavere i Buskerud (kr.60)

- flere aktive bridgespillere i forhold til beboere i området som gir bedre sosiale forhold/miljø og engasjement.

- spilleavgiften i Oslo er kr.200,- pr. spiller

Audun har snakket med leder for Blommenholm bridgeklubb som bl.a. opplyser følgende:

 Side 2 notat krets

Dårlig informasjon fra kretsen. Bl.a. hadde det vært skifte av leder uten at det var blitt tilstrekkelig kommunisert. Heller ikke hadde kretsen informert om at medlemskontingenten hadde økt fra kr.100,- til kr.200,-. pr. spiller. Hun opplyser videre

” det er vel ikke de beste organisasjonsmennesker som er i de rollene i kretsen”

Momenter for Oslo krets:

- Kortere reiseavstand i antall km

- kan spille bridge hver dag på dagtid (Sporveisgaten)

Slutning:

Asker bridgeklubb har vært medlem av Buskerud krets siden 1984 og finner ikke sterke grunner for å flytte til Oslo krets.

Konklusjon:

Utvalget foreslår til styret og årsmøte at vi opprettholder medlemskapet til Buskerud krets.

 Asker 19 mai 2014

Roger Olafsen (s) Audun Røneid (s) Tor Jørgen Svendsen (s)